
Visām pašvaldībām 
Kurzemes plānošanas reģionam
Zemgales plānošanas reģionam
Vidzemes plānošanas reģionam
Latgales plānošanas reģionam 
Rīgas plānošanas reģionam
Kultūras ministrijai
Zemkopības ministrijai
Valsts meža dienestam
vmd@vmd.gov.lv
UNESCO Latvijas Nacionālās
 komisijas Sekretariātam
office@unesco.lv
Latvijas pašvaldību savienībai
lps@lps.lv
Vides konsultatīvajai padomei
 ilze.trusinska@varam.gov.lv
Latvijas ainavu arhitektūras biedrībai
info@laab.lv
Latvijas Arhitektu savienībai 
latarch@latnet.lv
Biedrībai "Latvijas Teritoriālplānotāju asociācija"
lina@rp.lv

Par Eiropas Padomes
Ainavas balvas sesto sesiju  
Aicinām piedalīties Eiropas Padomes ģenerālsekretariāta organizētajā konkursā „Eiropas Padomes Ainavas balva” (turpmāk - konkurss), kas Latvijā tiek izsludināts jau piekto reizi. Konkursa mērķis ir noteikt veiksmīgi īstenotos projektus vai iniciatīvas ar reāli uztveramu ieguldījumu ainavu aizsardzībā, pārvaldībā un/vai plānošanā (piemēram, rekultivācijas vai publiskās ārtelpas labiekārtojuma projekti, pētījumi ainavu jomā, ainavu plāni vai publiskas kampaņas par ainavu izzināšanu vai sakopšanu, iesaistot sabiedrību), kas kalpotu par piemēru ainavu kvalitātes uzlabošanai Eiropas ainavu konvencijas dalībvalstu teritorijās. 
Tā kā no katras valsts konkursam drīkst pieteikt vienu kandidatūru, Vides aizsardzības un reģionālās attīstības ministrija (turpmāk - ministrija) organizē nacionālo atlasi, kuras ietvaros tiks  noteikts kandidāts, kas Latviju pārstāvēs Eiropas mērogā. Lai piedalītos Latvijas kandidātu atlasē, aicinām latviešu valodā aizpildīt pievienoto pieteikuma veidlapu un kopā ar pielikumiem (fotoattēliem un citiem informatīvajiem materiāliem) iesniegt ministrijā līdz 2018. gada 31. maijam:
a) sūtot elektroniski uz elektroniskā pasta adresi: pasts@varam.gov.lv; 
b) sūtot papīra formātā uz adresi: Peldu iela 25, Rīga, LV-1494. Pasta sūtījumā obligāti jāiekļauj pieteikuma veidlapas izdruka papīra formātā un datu nesējs ar pieteikuma veidlapu un vizuālajiem materiāliem elektroniskā formātā. 
Lūdzam ņemt vērā, ka saskaņā ar konkursa nolikumu pieteiktajam projektam vai iniciatīvai ir jābūt pabeigtai vismaz trīs gadus pirms tās pieteikšanas konkursam. Tā kā Latvijas pieteikums konkursam tiks nosūtīts 2018.gada decembrī, pieteiktajam projektam vai iniciatīvai ir jābūt pabeigtai līdz 2015. gada 31.decembrim.  
Konkursa nolikums un pieteikuma veidlapa ir ievietoti arī ministrijas tīmekļa vietnē www.varam.gov.lv sadaļā Darbības jomas/Teritorijas attīstības plānošana /Ainavu politika http://www.varam.gov.lv/lat/darbibas_veidi/tap/ain_pol/eiropas_padomes_ainavu_balva/?doc=18320. Savukārt informācija par visām iepriekšējām konkursa sesijām ir pieejama Eiropas Padomes ģenerālsekretariāta tīmekļa vietnē https://rm.coe.int/european-landscape-convention-the-landscape-award-alliance-of-the-coun/168075f020. 
Informējam, ka iepriekšējā konkursa sesijā tiesības pārstāvēt Latviju ieguva Daugavpils cietokšņa reģenerācijas projekts, kas ir atzīts par labāko arī Eiropas mērogā. Saskaņā ar konkursa tradīciju katras sesijas noslēgums tiek organizēts labākā projekta īstenošanas valstī, tāpēc konkursa piektas sesijas noslēgums notiks Daugavpilī šī gada 19.-21.jūnijā. Aicinām arī Jūs piedalīties šajā pasākumā, līdz 15.aprīlim reģistrējoties tiešsaistes formā, kas ir pieejama https://www.coe.int/en/web/landscape/20th. Lūgums ņemt vērā, ka transporta un nakšņošanas izdevumus noslēguma pasākuma dalībniekiem jāsedz pašiem. 
		Neskaidrību gadījumā lūdzam sazināties ar ministrijas Telpiskās plānošanas departamenta vecāko eksperti Daci Grantu pa e-pastu dace.granta@varam.gov.lv vai tālruni 67026553.
Pielikumā:
1.Konkursa „Eiropas Padomes Ainavas balva” sestās sesijas  Latvijas nacionālās atlases nolikums uz piecām lappusēm: datne EP_Ainbalva_nolik_26022018.docx;
2. Konkursa „Eiropas Padomes Ainavas balva” sestās sesijas  Latvijas nacionālās atlases pieteikuma veidlapa uz septiņām lappusēm: datne EP_ainbalva_pieteik_2602201.docx;
3. Rīkojums par ainavu ekspertu padomi uz 2 lapaspusēm: datne VSrik_Ainavu ekspertu padome.pdf. 



Ar cieņu, 
valsts sekretāra vietnieks  								A. Draudiņš 

